Hvordan man gjør gutter av menn

Hvordan gjøre gutter av menn (originaltittel: Repmånad) er en svensk filmkomedie fra  regissert av Lasse Åberg. Handlingen er lagt til militærmiljø. Hovedrollene spilles av Åberg, Janne «Loffe» Carlsson og Ted Åström.

Handling
Televerksarbeideren Helge Jonsson blir innkalt til repetisjonsøvelse hos sitt gamle regiment. Der treffer han sine gamle kompiser fra førstegangstjenesten, Lövgren, Tallroth, Gurkan, Öberg, og gruppesjefen Larsson. En kvinnelig journalist, Bea, følger med øvelsen for å skrive en reportasje under dekke av å hjelpe til i garnisonsbutikken og hun blir begeistret for den blyge Jonsson. Ute i felten utarter øvelsen raskt når Lövgren og Tallroth er mest interessert i å sjekke jenter på hotellet på stedet.

Om filmen
Det finnes store likheter mellom Hvordan man gjør gutter av menn og Selskapsreisen som Åberg laget i . Det handler delvis om det som er typisk drag for Åberg: gjenkjenningskomikk og delvis de medvirkende skuespillerne. Den blyge Helge Jonsson er naturligvis en tidlig inkarnasjon av Stig-Helmer Olsson og Weiron Holmbergs Tallroth er nesten identisk med Holmbergs rolle som Robban i Selskapsreisen.

Eksteriørscenene er innspilt utenfor jernbanestasjonen i Uppsala og på Upplands signalregemente i Uppsala. Butikken der kompisene kjøper maling heter Blå Huset og ligger i utkanten av Sollentuna. Scenen ved broen som blir «sprengt» av fiendtlig fly er innspilt i Ekolsund mellom Sigtuna og Bålsta. Golfbanen som de er ved befinner seg i Täby Golfklubb. Dansebandet på hotellet er Jörgen Edman & Polarna og låtene de spiller heter «Eva», «Välkommen hem» og «Vid mitt fönster». Vinmonopolet ligger i Sigtuna.

Sangen som gruppen synger på planet er drikkevisen Telefonen.

Filmen fikk en overveiende dårlig mottagelse av filmkritikerne. Hans Schiller i Svenska Dagbladet skrev: «en film som spiller på fordommer og billige vitser, en film hvor det eneste er originale er at Landstormens lilla lotta (svensk film) forvandles til undersøkende reporter.» Jan Aghed i Sydsvenskan skrev: «Jag er klar over at Åberg kommer til å få mange lattersalver i salongen, men det betyr ikke at filmen hans ikke bygger på en dyp forakt for publikum.»

Til tross for dårlige kritiker ble filmen en stor suksess på kino og ble sett av omtrent 1,5 millioner kinobesøkere.

Rolleliste (utvalg)
 Skuespiller  RolleLasse Åberg  Helge Jonsson, televerksarbeider på repetisjonsøvelseTed Åström  Korporal Börje LarssonJanne Loffe Carlsson  Oskar Lövgren, eiendomsmegler på repetisjonsøvelseWeiron Holmberg  Tore Tallroth, mann på repetisjonsøvelseLennart Skoogh  Jonas 'Gurkan' Gustafsson, mann på repetisjonsøvelseLasse Haldenberg  Hans Öberg, mann på repetisjonsøvelseIngvar Andersson  Kaptein Nils 'Beethoven' JönssonLena-Maria Gårdenäs-Lawton  Bea, journalistMonica Dominique  DorisLottie Ejebrant  Doris sin venninneMalou Berg  Doris sin venninnePalle Granditsky  OberstløytnantMoltas Eriksson  VoldgiftsdommerLars Amble  Beas sjefredaktørThomas Ungewitter  Løytnant WickmanAgneta Prytz  Jonssons morAgneta Lindén  Doris venninne Greta Zachrisson  Doris venninne Örjan Ramberg  Stabsassistent Lina Jonsson  Doris datter Jörgen Edman  Sangeren på hotellet Peter Ahlm  Major Bengt Berger  Oberst Berg Utas  Militærnekter Charlie Elvegård  Göte 
 Lars Lind  Golfspiller Olle Grönstedt  Togkonduktør Bruno Johansson  Kokk Oskar Rangner  Forrådsforvalter Gustav Roger  Forrådsforvalter Lars Johansson  Vakt Sven Ekdahl  Hovmester Sherman Adams Jr.  Soldat i Vietnam 

 Referanser 

Eksterne lenker


Kategori:Filmer fra 1979
Kategori:Svenske filmkomedier
Kategori:Filmer regissert av Lasse Åberg
Kategori:Svenskspråklige filmer